(37) ઘર, મંદિરો, કિલ્લાઓ વગેરે બાંધી જાણવાં તે વાસ્તુવિદ્યાકળા (38) સિક્કા તથા જવાહરની પરીક્ષા કરી જાણવી તે રૂપરત્નપરીક્ષાકળા (39) સોનું વગેરે ધાતુઓને માટીમાંથી કાઢી જાણવી તે ધાતુવાદકળા (4) જાતજાતના મણિઓ રંગી જાણવા તે મણિરાગજ્ઞાનકળા (41) સોના, રૂપા કે હીરાઓની ખાણો શોધી જાણવી તે આકરજ્ઞાનકળા (42) વૃક્ષો રોપી ઉછેરી જાણવાં અને વૃક્ષોના રોગોની ચિકિત્સા કરી જાણવી તે વૃક્ષાયુર્વેદયોગ કળા (43) બકરાં, કૂકડાં અને લવારાંને લડાવી જાણવાં તે મેષકુકુટકયુદ્ધવિદ્યાકળા (44) પોપટ અને મેનાને બોલતાં શીખવી જાણવાં તે શુકસારિકાપ્રલાપનકળા (45) મંત્રો વગેરેથી કોઈનાં જડમૂળ કાઢી નાખવાં તે ઉત્સાદનકળા (46) વાળ ઓળી જાણવા તે કેશમાર્જનકૌશલકળા (47) કરપલ્લવી ભાષા જાણવી કે અક્ષરમુષ્ટિકાકથનકળા (48) બગડેલી ભાષા બોલવી, જેમ કે કાતર કહેવું હોય તો ચકા ચત ચર બોલવું. આવી ખરાબ ભાષા ઘણા લોકો પોતાનું કહેવું બીજાને ન સમજવા દેવું હોય ત્યારે પરસ્પર બોલે છે અને તે કુતર્કની રીત જાણવી તે મ્લેચ્છિત કુતર્કવિકલ્પનકળા (49) જુદા જુદા દેશોની ભાષા જાણવી તે દેશભાષાજ્ઞાનકળા (5) પુષ્પોનાં ગાડાં-વિમાનો વગેરે બનાવી જાણવાં તે પુષ્પશકટિકાનિર્મિતજ્ઞાનકળા (51) જાતજાતનાં યંત્રો બનાવી જાણવાં અને અષ્ટાવધાન યંત્રમાતૃકા તથા ધારણમાતૃકાકળા (52) ગમે તે હીરા વગેરેના પણ બે ટુકડા કરી જાણવા તે સંપાદ્યકળા (53) ગમે તેના મનની વાત જાણી લેવી તે માનસિકાવ્યક્રિયાકળા (54) શબ્દકોશ બનાવી જાણવા તે અભિધાનકોશકળા (55) જુદા જુદા છંદો બનાવી જાણવા તે છંદોજ્ઞાનકળા (56) અનેક જાતની ક્રિયાઓ કરી જાણવી તે ક્રિયાવિકલ્પકળા (57) ગમે તેને પણ છેતરી કાઢવા તે ચાલિતયોગકળા (58) હર કોઈ જાતના વસ્ત્રને તેનાથી જુદી જાતનું બનાવી આપવું તે વસ્ત્રગોપનકળા (59) જુગાર ખેલી જાણવો તે દ્યુતવિશેષકળા (60) સોગઠાંઓની રમત રમી જાણવી તે આકર્ષક્રીડાકળા (61) બાળકોની રમતો રમી જાણવી તે બાલક્રીડનકળા (62) વિનય રાખી જાણવો તે વૈનયિકીકળા (63) વિજય કેવી રીતે મેળવાય તે જાણવું તે વૈજયિકીકળા અને (64) કોઈની સ્તુતિ કેવી રીતે કરવી તથા કસરત વગેરે કેમ થાય તે વૈતલિકીકળા.